Pinangabak ni Ramones, maysa a registered midwife ken tubo iti Brgy. Buyon, Bacarra, Ilocos Norte ti saritana a “Fina.”
Dagiti kakadua ni Ramones a nangabak:
Maikadua a Gunggona, Rhea Rose D. Berroy, tubo iti Manabo, Abra, ken maysa a medical technologist, babaen ti saritana a “Ti Aktibista;
Maikatlo, Arnold Pascual Jose, tubo iti Bacsil North, Siudad ti Laoag, ngem agnaeden iti Mill Camp, Waialua, Hawaii, babaen ti saritana a “Hawaii Ditoyen, Mikiong.”
Agpapada met laeng dagitoy a mannurat a nangabaken iti Palanca Awards.
Naangay ti pasalip iti babaen ti foundation a naipanagan iti daydi Dios-ti-aluadna a mannurat ti Bannawag Mario A. Albalos, tubo iti Cabaroan Daya, Siudad ti Vigan, napadayawan a Pedro Bukaneg awardee ken umuna a Thomas Jefferson awardee iti Estado ti Hawaii a nagnanaedanna agingga iti pimmusay idi Marso 3, 1991 iti edadna a 40.
Agpaay met a mangimaton iti pasalip dagiti gagayyem daydi MAA a da Jenny Alcausin (agnanaed iti California), Amado I. Yoro, Jun Abinsay, ken Priscilla Dela Cruz (agnanaed iti Hawaii) ken iti pannakitinnulong dagiti kameng ti Bannawag.
Dagiti gunggona: Umuna, P15,000.00; Maikadua, P12,00.00; ken Maikatlo, P10,000.00. Maipaayan pay dagiti mangabak iti sertipiko ti pammadayaw.
Mapadayawan dagiti mangabak bayat ti Dap-ayan 2017 ti GUMIL Filipinas a maangay itoy nga Abril 21-23 iti Union Christian College, San Fernando City.
Dagiti naghurado: Juan Al. Asuncion, pangulo; Neyo Mario E. Valdez, kameng; ken Ariel S. Tabag, kameng.
(Naipablaak iti Bannawag, Abril 17, 2017 a bilang.)
ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn